### Beslutning

Godkendt.

### Sagsfremstilling

## Resume og sagens baggrund

I forbindelse med udstykning af nyt sommerhusområde i [adresse] skal der navngives nye vejstrækninger. Udstykker af den sydlige del af området har fremkommet med ønsker hertil. I forlængelse af Teknik- og Miljøudvalgets beslutning på møde den 4. april 2019 har administrationen ved annoncering også indkaldt ideer og forslag til vejnavne. Sagen lægger op til udvalgets beslutning om navngivning af de pågældende vejstrækninger.

## Indstillinger

Chefen for Plan, Byg og Miljø indstiller, at de nye vejstrækninger navngives som følger, jf. bilag 1:

1. Vejstrækning 1 navngives ÆBLEROSEVEJ
2. Vejstrækning 2 navngives KLITROSEVEJ
3. Vejstrækning 3 navngives BUSKROSEVEJ
4. Vejstrækning 4 navngives SLYNGROSVEJ
5. Vejstrækning 5 navngives JULEROSEVEJ
6. Vejstrækning 6 navngives STOKROSEVEJ

## Behandling

Teknik- og Miljøudvalget.

## Sagsfremstilling

Sommerhusområdet skal udstykkes med afsæt i Lokalplan nr. 544. Kortbilag fra lokalplanen med angivelse af nye vejstrækninger er vedlagt som bilag 1.

Udstykker af den sydlige del af området ønsker at navngive de to vejstrækninger med [adresse] og [adresse]. Administrationen foreslår i forlængelse heraf at navngive de øvrige vejstrækninger inden for samme udstykning med rosennavne, for eksempel:

Slyngrosevej, [adresse], [adresse] og [adresse]

*Offentlig annoncering*Administrationen har i perioden 12. april til den 26. april 2022 ved annoncering på kommunens hjemmeside indkaldt ideer og forslag til navngivning af veje i udstykningen.

Som bilag 2 er vedlagt notat med de indkomne forslag og administrationens bemærkninger hertil. Nogle af vejnavnene er allerede benyttet i kommunen og for de resterende vil det kræve yderligere undersøgelse af, om navnene kan benyttes iht. adresselovgivningen.

*Administrationen anbefaler*Administrationen anbefaler, at udstykkers forslag til vejnavne imødekommes, jf. indstillingens punkt 1 og 2. Det anbefales samtidig at den resterende udstykning følger samme tema, jf. indstillingens pkt. 3-6. Det skal hertil bemærkes, at det er undersøgt, at de anførte vejnavne kan benyttes iht. adresselovgivningen.

## Økonomiske konsekvenser

Ingen.